สวัสดีค่ะ คือเดือนนี้ยังไม่เป็นประจำเดือนเลยค่ะ จริงๆแล้วประจำเดือนต้องมาวันที่17ก.พ แต่หนูมีอาการเลือดออกกะปริดกะปรอยวันแรกสีแดงอ่อนๆ วันที่2สีน้ำตาล และวันต่อมามีสีแดงสด หนูมีอาการแบบนี้ตั้งแต่วันที่16ก.พ.จนถึงวันนี้ยังไม่หายเลยค่ะรวมๆ6วันแล้ว ไม่คัดเต้า บางครั้งมีอาการเวียนหัว คลื่นไส้ เบื่ออาหาร ตรวจครรภ์แล้วขึ้น1ขีด มีเพศสัมพันธ์วันที่14(หลั่งนอก)และวันที่17(ใส่ถุงยาง) อยากทราบว่าหนูเป็นอะไรหรอคะ
สวัสดีค่ะ minddd,หากได้มีเพศสัมพันธ์ในวันที่14และ17ก.พ. การตรวจหาการตั้งครรภ์ในวันนี้ ถือว่าเร็วไปที่จะตรวจพบได้ค่ะ อย่างไรก็ตาม อาการเวียนหัว คลื่นไส้ เบื่ออาหาร ก็ไม่ใช่อาการของการตั้งครรภ์เช่นกัน เพราะถือว่าเร็วไปที่จะเกิดขึ้นค่ะสำหรับเลือดที่ออกในวันที่16ก.พ. จนถึงวันนี้ แม้จะออกแบบกะปริดกะปรอย แต่หากโดยรวมแล้ว ออกไม่เกิน10วัน ก็น่าจะเป็นประจำเดือนได้ค่ะ และอาการที่เกิดขึ้น ก็อาจเป็นอาการที่พบร่วมขณะที่มีประจำเดือนมา ดังนั้น ควรสังเกตเลือดที่ออกไปก่อน หากรวมแล้วออกไม่เกิน10วัน ไม่มีอาการปวดท้องน้อยตามมา และอาการต่างๆได้หายไปเมื่อเลือดหยุดไหล ก็แสดงว่าเป็นประจำเดือน และไม่ได้มีการตั้งครรภ์เกิดขึ้น แต่หากเลือดออกนานเกิน10วัน แนะนำอาจต้องลองตรวจหาการตั้งครรภ์ดูอีกครั้งค่ะ หากยังตรวจไม่พบ ก็ไม่ได้เกิดจากการตั้งครรภ์ แต่หากเลือดยังไม่หยุดไหล ก็ควรไปพบแพทย์เพื่อหาสาเหตุ เช่น การผลิตฮอร์โมนของรังไข่ผิดปกติ มีมดลูกอักเสบ มีเนื้องอกมดลูก เยื่อบุโพรงมดลูกเจริญผิดที่ มะเร็งปากมดลูก เป็นต้น หรือหากมีการใช้ยาฮอร์โมนต่างๆ อยู่ ก็อาจเป็นสาเหตุได้ค่ะ